**Να ‘μουν του σταύλου έν’ άχυρο**  
**(Κωστής Παλαμάς)**  
Να ‘μουν του σταύλου έν’ άχυρο,

ένα φτωχό κομμάτι  
την ώρα π’ άνοιγ’ ο Χριστός στον ήλιο του το μάτι.  
Να ιδώ την πρώτη του ματιά και το χαμόγελό του,  
το στέμμα των ακτίνων του γύρω στο μέτωπό του.  
Να λάμψω από τη λάμψη του κι’ εγώ σαν διαμαντάκι  
κι’ από τη θεία του πνοή να γίνω λουλουδάκι.  
Να μοσκοβοληθώ κι’ εγώ από την ευωδία,  
που άναψε στα πόδια του των Μάγων η λατρεία.  
Να ‘μουν του σταύλου ένα άχυρο ένα φτωχό κομμάτι  
την ώρα π’ άνοιγ’ ο Χριστός στον ήλιο του το μάτι.

**Άγιος Βασίλης**  
Καλώς μας ήρθες τέτοια ώρα  
πως σε προσμένουν τα παιδιά  
μες στο σακί να φέρεις δώρα  
αυτή την όμορφη βραδιά.

Η κάθε ελπίδα μας ν’ ανθίσει  
με την καινούργια την αυγή  
καν’ την αγάπη να καρπίσει  
Άγιε Βασίλη μας στη γη.

**Το άστρο**  
Όμορφο αστεράκι,  
να μπορούσα να σε φτάσω  
στο μικρό μου το χεράκι  
δυνατά να σε χουφτιάσω!  
Κι έπειτα να σε κρεμάσω  
στο σαλόνι ή στη βεράντα  
κι όταν κόβεται το ρεύμα  
άστρο εσύ θα φέγγεις πάντα!

**Χριστούγεννα**  
Χριστούγεννα σιμώνουν  
μεγάλη εορτή  
χαρά σ’ όλο τον κόσμο  
χαρά σ’ όλη τη γη.

Στο δέντρο του Χριστού μας  
ολόχαρα παιδιά  
εμπρός ας τραγουδούμε  
μ’ αγάπη στην καρδιά.

**Τα χέρια σας δώστε**  
Τα χέρια σας δώστε αδέρφια ξανά  
γεννιέται ο Χριστούλης σε στάβλου γωνιά.  
Μαζί μονιασμένοι και με μια καρδιά  
στον κόσμο να φέρουμε πάλι χαρά.  
Τα χέρια σας δώστε αδέλφια ξανά  
να δούμε τον ήλιο να χαμογελά.  
την θλίψη να διώξουμε από την ψυχή  
κι αγάπη να φέρουμε σ’ όλη τη γη.

**ΧΡΙΣΤΟΥΓΕΝΝΙΑΤΙΚΗ ΙΣΤΟΡΙΑ**

Μια νύχτα χειμωνιάτικη

Εδώ και τόσα χρόνια

Γεννήθηκε ο Χριστούλης μας 4

Στο κρύο και τα χιόνια

Στη φάτνη μέσα στο παχνί

Στα χνώτα των αλόγων

Γεννήθηκε φτωχό παιδί

Ο ποιητής των όλων

Κι ανοίγει ευθύς ο ουρανός 3

Και μύρια αγγελούδια

Κατέβηκαν εδώ στη γη

Με ύμνους και τραγούδια

Για να υμνήσουν το παιδί

Το νεογεννημένο

Που εγεννήθη στη σπηλιά

Απ’το Θεό σταλμένο

Ένα αστέρι λαμπερό 1

Έφεγγε πέρα ως πέρα

Και έλαμπε η νύχτα η μαγική

Σα νάτανε ημέρα

Οι μάγοι οδηγήθηκαν 3

Από το θείο αστέρι

Που κει στη φάτνη του Χριστού

Αυτό τους είχε φέρει

Και οι βοσκοί που ήταν κοντά 3

Τους κόπηκε η λαλιά τους

Με τέτοιο θαύμα που’γινε

Στα μάτια τους, μπροστά τους

Παίρνουνε δώρα και γοργά

Τρέχουν να προσκυνήσουν

Και τον αληθινό Θεό

Όλοι τους να υμνήσουν

**ΔΩΡΟ ΣΤΟ ΧΡΙΣΤΟ**

Ξέρετε έχω ένα μυστικο

Που τώρα θα το φανερώσω

Τον μικρούλη μας Χριστό

Τόσο τον κόσμο αγαπώ

Τούτη την άγια τη νυχτιά

Στη φάτνη δίπλα γονατίζω

Μα αντί για σμύρνα και χρυσό

Την καρδιά μου του χαρίζω

**ΧΡΙΣΤΟΥΓΕΝΝΑ**

Είδα χτες βράδυ στ’όνειρό μου

Το γεννημένο μας Χριστό

Τα βόδια απάνω του εφυσούσαν

Όλο το χνώτο τους ζεστό

Βοσκοί πολλοί και βοσκοπούλες

Τον προσκυνούσαν ταπεινά

Ξανθόμαλλοι άγγελοι στεκόταν

Κι έψελναν γύρω του «ωσαννά»

Το μέτωπό του ήταν σαν ήλιος

Και μέσα η φάτνη φτωχική

Άστραφτεπιο καλά από μέρα

Με κάποια λάμψη μαγική

Στα πόδια του έσκυβαν οι μάγοι

Κι έμοιαζε τ’άστρο από ψηλά

Πως θα καθίσει σαν κορώνα

Στης Παναγίτσας τα μαλλιά

Μα κι από αγγέλους κι από μάγους

Δε ζήλεψα άλλο πιο πολύ

Όσο της Μάνας του το στόμα

Και το ζεστό, ζεστό φιλί

**ΜΗ ΞΕΧΑΣΕΙΣ**

Ο Αη Βασίλης στο μυαλό μου

Μέρες τώρα έχει θρονιάσει

Σαν τι δώρο θα μου φέρει

Φέτος λες να με ξεχάσει;

Α πα-πα δεν το πιστεύω

Μα τον έχω τόση έγνοια

Τον καλό τον Αη Βασίλη

Με τα άσπρα του τα γένια

Θα μου φέρει τάχα τότε

Καραμούζα φασουλή;

Φτάνει μόνο μη ξεχάσει και τ΄αντικρυνό παιδί

Που δεν έχει ούτε τόπι

Και το συμπονάω τόσο

Αη Βασίλη αν το ξεχάσεις

Το δικό μου θα του δώσω

ΜΗ ΛΕΤΕ ΠΩΣ ΔΕ ΞΕΡΩ   
Μη λέτε πως δε ξέρω   
κι εγώ που 'μαι μικρός   
πως μια γαλάζια νύχτα   
γεννήθηκε ο Χριστός.   
  
Μη λέτε πως δε ξέρω   
πως μ' αγαπά πολύ   
γι αυτό κι εγώ του στέλνω   
ένα γλυκό φιλί.